钦定古今图书集成/明伦汇编/闺媛典/第331卷 > 漂母说 宋罗大经
## 钦定古今图书集成/明伦汇编/闺媛典/第331卷 > 漂母说 宋罗大经

韩信未遇时，识之者惟萧何及淮阴漂母尔。何之英
杰，固足以识信，漂母一市，媪乃亦识之异哉？故尝谓
子房兴击祖龙，意气过于轻锐，故圯上老人抑之；韩
信俛出市胯，意气邻于消沮，故淮阴漂母，扬之一翁
一媪，皆异人也。唐子西作《淮阴贤母墓铭》曰：“项王喑
呜，范增谋谟。信来不呼，信去不追。坐视信逋，反噬其”
躯。匹妇区区，而识信乎？吁！